C++ ಸೂಕ್ತವಾದ ಅಳವಡಿಕಯಲ್ಲವಾದರೂ, ಅದೇ ಸಿಂಬಿಯಾನ್‌ನ ಮೂಲ ಭಾಷೆಯಾಗಿದೆ. ಸಿಂಬಿಯಾನ್ ಓಎಸ್ ಉಪಕರಣಗಳನ್ನು ಉದ್ದೇಶವಾಗಿರಿಸಿಕೊಂಡ ಅನ್ವಯಿಕ ವೃದ್ಧಿಕಾರರಿಗೆ SDKಗಳನ್ನು ಒದಗಿಸುವಂತಹ ಹಲವಾರು ಸಿಂಬಿಯಾನ್ ಓಎಸ್ ಆಧಾರಿತ ಪ್ಲ್ಯಾಟ್ ಫಾರ್ಮ್ ಗಳು ಇದ್ದವು. ವೈಯಕ್ತಿಕ ಫೋನ್ ಉತ್ಪಾದನೆಗಳು ಅಥವಾ ಕುಟುಂಬದ್ದು, ಸಾಮಾನ್ಯವಾಗಿ ತಯಾರಕರ ಜಾಲತಾಣದಿಂದ ಇಳಿಸಿಕೊಳ್ಳಬಹುದಾದ SDKಗಳನ್ನು ಅಥವಾ SDK ವಿಸ್ತರಣೆಗಳನ್ನು ಹೊಂದಿರುತ್ತಿದ್ದವು. 
ಹಲವಾರು UI ಪ್ಲ್ಯಾಟ್ ಫಾರ್ಮ್ ಗಳು ಈಗ ಸಿಂಬಿಯಾನ್ ಪ್ಲ್ಯಾಟ್ ಫಾರ್ಮ್ ನಲ್ಲಿಯೇ ಒಟ್ಟುಗೂಡಿರುವುದರಿಂದ 2010ರ ನಂತರದ ತಯಾರಕರ SDKಗಳಲ್ಲಿ ಹೆಚ್ಚಿನ ವ್ಯತ್ಯಾಸಗಳಿರುವುದಿಲ್ಲ.

SDKಗಳು ಸಿಂಬಿಯಾನ್ ಓಎಸ್ ತಂತ್ರಾಂಶವನ್ನು ರಚಿಸಲು ಬೇಕಾದ ದಾಖಲಾತಿ, ಹೆಡರ್(ತಲೆಬರಹ) ಕಡತಗಳು ಮತ್ತು ಗ್ರಂಥಾಲಯ ಕಡತಗಳನ್ನು ಹಾಗೂ ಒಂದು ವಿಂಡೋಸ್-ಆಧಾರಿತ ಎಮ್ಯುಲೇಟರ್("WINS")ಗಳನ್ನು ಹೊಂದಿರುತ್ತವೆ. ಸಿಂಬಿಯಾನ್ ಓಎಸ್ ನ ಆವೃತ್ತಿ 8ರ ವರೆಗೂ, SDKಗಳು ಸಾಧನ ಬಳಸಿ ಕಾರ್ಯವೆಸಗಲು ಬೇಕಾದ ತಂತ್ರಾಂಶವಾದ GCC ಜೋಡಕ(ಒಂದು ಅಡ್ಡ-ಜೋಡಕ) ಗಳ ಒಂದು ಆವೃತ್ತಿಯನ್ನೂ ಹೊಂದಿರುತ್ತಿದ್ದವು . 

ಸಿಂಬಿಯಾನ್ ಓಎಸ್ 9 ಮತ್ತು ಸಿಂಬಿಯಾನ್ ಪ್ಲ್ಯಾಟ್ ಫಾರ್ಮ್ ಗಳು ಹೊಸABI ಯನ್ನು ಬಳಸುತ್ತವೆ ಮತ್ತು ಅವಕ್ಕೆ ಬೇರೆ ಜೋಡಕಗಳು ಬೇಕಾಗುತ್ತವೆ – ಜೋಡಕಗಳ ಆಯ್ಕೆಯೇ ಲಭ್ಯವಿದ್ದು, ಜಿಸಿಸಿಯ ನೂತನ ಆವೃತ್ತಿಯೂ ಅದರಲ್ಲಿ ಸೇರಿದೆ(ಕೆಳಗೆ ಕೊಟ್ಟಿರುವ ಬಾಹ್ಯಕೊಂಡಿಗಳನ್ನು ನೋಡಿ).

ದುರದೃಷ್ಟವಶಾತ್, ಸಿಂಬಿಯಾನ್ C++ ಕ್ರಮವಿಧಿಯು ಬಹಳ ಕಡಿದಾದ ಕಲಿಕೆಯ ರೇಖೆಯನ್ನು ಹೊಂದಿದೆ, ಏಕೆಂದರೆ ಸಿಂಬಿಯಾನ್ ನಲ್ಲಿ ಡಿಸ್ಕ್ರಿಪ್ಟರ್ ಗಳು ಮತ್ತು ಕ್ಲೀನಪ್ ಸ್ಟ್ಯಾಕ್ ಗಳಂತಹ ವಿಶೇಷ ತಂತ್ರಗಳನ್ನು ಬಳಸಬೇಕಾಗುತ್ತದೆ. ಹೀಗಾಗಿ ಇತರ ಪರಿಸರಗಳಲ್ಲಿ ಸುಲಭವಾಗಿ ಸ್ಥಾಪಿಸಬಹುದಾದ ಸರಳ ಕ್ರಮವಿಧಿಗಳೂ ಇಲ್ಲಿ ಕ್ಲಿಷ್ಟವಾಗುತ್ತವೆ. ಅಲ್ಲದೆ, ಸ್ಮೃತಿ ವ್ಯವಸ್ಥಾಪನಾ ಕ್ರಿಯಾಮಾಲೆಯಂತಹ ಕೆಲವು ತಾಂತ್ರಿಕತೆಗಳು ನಿಜಕ್ಕೂ ಅವಶ್ಯವೇ ಎಂಬ ಪ್ರಶ್ನೆಯೂ ಏಳುತ್ತದೆ. ಕ್ರಮವಿಧಿಕಾರರು ಅನ್ವಯಿಕ-ಅನುಗಣವಾದ ಲಕ್ಷಣಗಳ ಬಗ್ಗೆ ಕೆಳ-ಮಟ್ಟದ ಮಾಮೂಲಿ ಕ್ರಿಯೆಗಳ ಬಗ್ಗೆಯೇ ಹೆಚ್ಚು ಗಮನವಿರಿಸಬೇಕಾದುದರಿಂದ, 1990ರ ಹೆಚ್ಚಿನ ತೊಡರುಗಳಿದ್ದ ಮೊಬೈಲ್ ಯಂತ್ರಾಂಶಕ್ಕೆ ಬಳಸಿದ ವಿಧಾನಗಳು ಈಗ ಅನಗತ್ಯ ಸಂಕೀರ್ಣತೆಗಳನ್ನು ಮೂಲ ಸಂಕೇತದಲ್ಲಿ ಉಂಟುಮಾಡುತ್ತಿರುವ ಸಾಧ್ಯತೆಯೂ ಇದೆ. ಆದರೆ ಹೆಚ್ಚು ಉನ್ನತ ಮಟ್ಟದ ಮತ್ತು ಆಧುನಿಕ ಕ್ರಮವಿಧಿಗಳ ಕ್ರಿಯಾಮಾಲೆಯತ್ತ ಸಾಗುವುದು ಕಷ್ಟವೆನಿಸುತ್ತದೆ.

ಸಿಂಬಿಯಾನ್ C++ ಕ್ರಮವಿಧಿಗಳನ್ನು ಸಾಮಾನ್ಯವಾಗಿ IDEಯಿಂದ ನೆರವೇರಿಸಲಾಗುತ್ತದೆ. ಸಿಂಬಿಯಾನ್ ಓಎಸ್ ನ ಹಿಂದಿನ ಆವೃತ್ತಿಗಳಿಗೆ, ಸಿಂಬಿಯಾನ್ನ್ ಓಎಸ್ ಗೆಂದೇ ವಾಣಿಜ್ಯಪರ IDE ಆದ ಕೋಡ್ ವಾರಿಯರ್ ಅನ್ನು ಆರಿಸಲಾಯಿತು. 2006ರಲ್ಲಿ ಎಕ್ಲಿಪ್ಸ್-ಆಧಾರಿತ ನೋಕಿಯಾದಿಂದ ಅಭಿವೃದ್ಧಿಗೊಂಡ ಕಾರ್ಬೈಡ್.c++ ಕೋಡ್ ವಾರಿಯರ್ ಸಲಕರಣೆಗಳನ್ನು ಸ್ಥಾನವನ್ನಲಂಕರಿಸಿತು. ಕಾರ್ಬೈಡ್.c++ ನಾಲ್ಕು ಆವೃತ್ತಿಗಳಲ್ಲಿ ಲಭ್ಯವಿದೆ: ಎಕ್ಸ್ ಪ್ರೆಸ್, ಡೆವಲಪರ್, ಪ್ರೊಫೆಷನಲ್, ಮತ್ತು OEM, ಕ್ರಮವಾಗಿ ಸಾಮರ್ಥ್ಯದ ಮಟ್ಟವು ಹೆಚ್ಚಿನದಾಗಿದೆ. ಪುಕ್ಕಟೆಯಾದ ಎಕ್ಸ್ ಪ್ರೆಸ್ ಆವೃತ್ತಿಯನ್ನು ಬಳಸಿ ಸಮಗ್ರ ಲಕ್ಷಣಗಳುಳ್ಳ ತಂತ್ರಾಂಶವನ್ನು ಸೃಷ್ಟಿಸಿ, ಬಿಡುಗಡೆಮಾಡಬಹುದು. UI ವಿನ್ಯಾಸ, ಅಪ್ಪಳಿಸುವಿಕೆಯ ದೋಷಸೂಚಕ ಮುಂತಾದ ಲಕ್ಷಣಗಳು ಇತರ, ಹಣ ತೆರಬೇಕಾದ, ಆವೃತ್ತಿಗಳಲ್ಲಿ ಲಭ್ಯವಿದೆ. ಮೈಕ್ರೋಸಾಫ್ಟ್ ವಿಷುಯಲ್ ಸ್ಟುಡಿಯೋ 2003 ಮತ್ತು 2005 ಸಹ ಕಾರ್ಬೈಡ್.vs ಅಳವಡಿಕೆ ಸಾಧನದ ಮೂಲಕ ಬೆಂಬಲಿತವಾಗಿವೆ.

ಸಿಂಬಿಯಾನ್ ನ C++ನ ಅಭಿರುಚಿಯೇ ಬಹಳ ವಿಶಿಷ್ಟವಾದುದು. ಆದಾಗ್ಯೂ ಸಿಂಬಿಯಾನ್ ಸಾಧನಗಳನ್ನು ಯೋಜಿಸಲು ಈ ಕೆಳಕಂಡವನ್ನೂ ಬಳಸಬಹುದು: ಪೈಥಾನ್, ಜಾವಾ ME, ಫ್ಲ್ಯಾಷ್ ಲೈಟ್, ರೂಬಿ, .ನೆಟ್, ವೆಬ್ ರನ್ ಟೈಂ (WRT) ವಿಡ್ಜೆಟ್ ಗಳು ಮತ್ತು ಸ್ಟ್ಯಾಂಡರ್ಡ್ C/C++..

ವಿಷುಯಲ್ ಬೇಸಿಕ್ ಕ್ರಮವಿಧಿಕಾರರು ಎನ್ಎಸ್ ಬೇಸಿಕ್ ಅನ್ನು ಬಳಸಿ S60 3ನೆಯ ಆವೃತ್ತಿ ಮತ್ತು UIQ 3 ಉಪಕರಣಗಳಿಗೆ ಅನ್ವಯಿಕಗಳನ್ನು ಅಭಿವೃದ್ಧಿಗೊಳಿಸಬಹುದು. 

ಹಿಂದಿನ ದಿನಗಳಲ್ಲಿ ಸಿಂಬಿಯಾನ್ ಗಾಗಿ ವಿಷುಯಲ್ ಬೇಸಿಕ್, VB.NET, ಮತ್ತು C# ಅಭಿವೃದ್ಧಿಯನ್ನು AppForge ಕ್ರಾಸ್ ಫೈರ್ ಎಂಬ ಮೈಕ್ರೋಷಾಫ್ಟ್ ವಿಷುಯಲ್ ಸ್ಟುಡಿಯೋ ಅಳವಡಿಕೆ ಸಾಧನದ ಮೂಲಕ ನಡೆಯುತ್ತಿತ್ತು. ಮಾರ್ಚ್ 13, 2007ರಂದು AppForge ಸ್ಥಗಿತಗೊಂಡಿತು; ಒರಾಕಲ್ ಬೌದ್ಧಿಕ ಆಸ್ತಿಯನ್ನು ಖರೀದಿ ಮಾಡಿತು, ಆದರೆ ಹಿಂದಿನ AppForge ಉತ್ಪಾದನೆಗಳನ್ನು ಮಾರುವ ಅಥವಾ ಬೆಂಬಲಿಸುವ ಆಲೋಚನೆ ತಮಗಿಲ್ಲವೆಂದು ಘೋಷಿಸಿತು. ಸಿಂಬಿಯಾನ್ ಗೆಂದೇ ರೆಡ್ ಫೈವ್ ಲ್ಯಾಬ್ಸ್ ನವರು ಅಭಿವೃದ್ಧಿಗೊಳಿಸಿರುವ ನೆಟ್ 60 ಎಂಬ .ನೆಟ್ ಸಂಕ್ಷೇಪ ಚೌಕಟ್ಟು ಮಾರುಕಟ್ಟೆಯಲ್ಲಿ ವಾಣಿಜ್ಯೋತ್ಪಾದನವಾಗಿ ಮಾರಲಾಗುತ್ತದೆ. ನೆಟ್60ರೊಂದಿಗೆ VB.NET ಮತ್ತು C# (ಇತ್ಯಾದಿ) ,ಮೂಲ ಸಂಕೇತಗಲನ್ನು ಒಟ್ಟಾಗಿಸಿ ಒಂದು ಮಧ್ಯಂತರ ಭಾಷೆ (IL)ಯಾಗಿಸಿ ಜಸ್ಟ್-ಇನ್-ಟೈಂ ಹೂಡುವ ಸಾಧನವನ್ನು ಬಳಸಿ ಸಿಂಬಿಯಾನ್ ಓಎಸ್ ನಲ್ಲಿ ಕಾರ್ಯಗತಗೊಳಿಸಲಾಗುತ್ತದೆ. (18/1/10ರಿಂದ ರೆಡ್ ಫೈವ್ ಲ್ಯಾಬ್ಸ್ ನೆಟ್60ರ ಉತ್ಪಾದನೆಯನ್ನು ಸ್ಥಗಿತಗೊಳಿಸಿದೆ ಮತ್ತು ಈ ಘೋಷಣೆಯನ್ನು ತನ್ನ ಲ್ಯಾಂಡಿಂಗ್ ಪೇಜ್ ನಲ್ಲಿಯೂ ಹಾಕಿದೆ: ಈ ಪರಿಸ್ಥಿತಿಯಲ್ಲಿ ನಾವು IP ಯನ್ನು ಮಾರಲು ಕೆಲವು ಮಾರ್ಗಗಳನ್ನು ಅನುಸರಿಸುತ್ತಿದ್ದೇವೆ;ಹೀಗೆ ಮಾಡುವುದರಿಂದ ನೆಟ್60ಕ್ಕೆ ಒಂದು ಭವಿಷ್ಯವನ್ನು ಒದಗಿಸುವುದೇ ಈ ಉದ್ದೇಶಿತ ಮಾರಾಟದ ಗುರಿ.)
ಸಿಂಬಿಯಾನ್ ಓಎಸ್ ಗೆ ಬೋರ್ಲ್ಯಾಂಡ್ IDEಯ ಒಂದು ಆವೃತ್ತಿಯೂ ಇದೆ. ಪ್ರಮುಖ ಸಲಕರಣೆಗಳ ಮೂಲ ಸಂಕೇತಗಳನ್ನು ಸಿಂಬಿಯಾನ್ ಭಾಗಶಃ ಬಿಡುಗಡೆ ಮಾಡುವುದರ ಮೂಲಕ, ಸಿಂಬಿಯಾನ್ ಓಎಸ್ ಅನ್ನು ಲೈನಕ್ಸ್ ಮತ್ತು ಮ್ಯಾಕ್ ಓಎಸ್ Xಗಳ ಮೂಲಕ, ಆ ಪಂಗಡದ ಸಾಧನಗಳು ಮತ್ತು ವಿಧಾನಗಳನ್ನನುಸರಿಸಿ ಸಹ ಅಭಿವೃದ್ಧಿಗೊಳಿಸಬಹುದು. ಮ್ಯಾಕ್ ಓಎಸ್ Xಗಾಗಿ ಆಪಲ್ ನ Xಕೋಡ್ IDEಯೊಳೆಗೆ ಸಿಂಬಿಯಾನ್ ಓಎಸ್ ಅಬ್ವಯಿಕಗಳನ್ನು ಅಭಿವೃದ್ಧಿಗೊಳಿಸುವ ಅಳವಡಿಕೆ ಸಾಧನಗಳಿವೆ.

ಅಭಿವೃದ್ಧಿಗೊಳಿಸಿದನಂತರ, ಸಿಂಬಿಯಾನ್ ಅನ್ವಯಿಕೆಗಳು ಗ್ರಾಹಕನ ಮೊಬೈಲ್ ಫೋನ್ ಗಳನ್ನು ತಲುಪಲು ಒಂದು ಮಾರ್ಗವನ್ನು ಹುಡುಕಬೇಕು. ಅವು SIS ಕಡತಗಳಲ್ಲಿ ಬಂಧಿತವಾಗಿರುತ್ತವೆ ಹಾಗೂ ವಾಯು-ಮಾರ್ಗದಲ್ಲಿಯೇ, PC ಕನೆಕ್ಟ್, ಬ್ಲೂಟೂತ್ ಅಥವಾ ಸ್ಮೃತಿ ಕಾರ್ಡ್ ಮೂಲಕ ಸ್ಥಾಪಿಸಬಹುದಾಗಿದೆ. ಬದಲಾಗಿ ಒಂದು ಫೋನ್ ತಯಾರಕನೊಂದಿಗೆ ಪಾಲುದಾರನಾಗಿ ತಂತ್ರಾಂಶವನ್ನು ಫೋನ್ ನಲ್ಲಿಯೇ ಸೇರಿಸಿಕೊಳ್ಳಬಹುದು. SIS ಕಡತ ಮಾರ್ಗವು ಸಿಂಬಿಯಾನ್ 9.xಗೆ ಹೆಚ್ಚು ಕಷ್ಟ, ಏಕೆಂದರೆ ಕನಿಷ್ಠಕ್ಕಿಂತಲೂ ಯಾವುದೇ ಸಾಮರ್ಥ್ಯವನ್ನು ಹೊಂದಲಿಚ್ಛಿಸುವ ಯಾವುದೇ ಅನ್ವಯಿಕವನ್ನು ಸಿಂಬಿಯಾನ್ ರುಜುಗೊಂಡ ಕ್ರಮವಿಧಿಯ ಮೂಲಕವೇ ರುಜುಗೊಳಿಸಿ ಸೇರಿಸಬೇಕು. ಆದರೆ ಹಲವಾರು ಹ್ಯಾಕ್ ಗಳು ಸಹಿಯಿರದ ಕ್ರಮವಿಧಿಗಳನ್ನು ಯಾವುದೇ ಸಾಮರ್ಥ್ಯದ ಸಹಿತ ಸಿಂಬಿಯಾನ್ ಓಎಸ್ 9.xನಲ್ಲಿ ಸ್ಥಾಪನೆಯಾಗಲು ಅನುವು ಮಾಡಿಕೊಡುತ್ತವೆ.

ಅನ್ವಯಿಕ ವೃದ್ಧಿಗಾರರು ಕೆಲವು ಆಕರ್ಷಕ ಸ್ಮಾರ್ಟ್ ಫೋನ್ ನ ಲಕ್ಷಣಗಳನ್ನು (ಪಾಮ್ ಓಎಸ್ ಮತ್ತು ವಿಂಡೋಸ್ ಮೊಬೈಲ್ ಗಳಂತಲ್ಲದೆ) ಬಳಸಲು ಹಣ ತೆರಬೇಕಾದಂತಹ ಸಿಂಬಿಯಾನ್ ರುಜುಗೊಂಡ ವ್ಯವಸ್ಥೆಯು, ಹಣ ತೆರಬೇಕಾದ ಕಾರಣದಿಂದ, ಮುಕ್ತ ಮೂಲ ಕ್ರಮವಿಧಿಗಳು, ಸ್ವತಂತ್ರ ಅಭಿವೃದ್ಧಿಕಾರರು ಮತ್ತು ಸಣ್ಣ ಆರಂಭಿಕಗಳ ಜನಪ್ರಿಯತೆಯನ್ನು ಕಳೆದುಕೊಳ್ಳುತ್ತಿರುವ ಪ್ಲ್ಯಾಟ್ ಫಾರ್ಮ್ ಆಗಿದೆ. ಗ್ರಾಹಕ ಸಂಪರ್ಕಸಾಧನ ವ್ಯವಸ್ಥೆಗಳ (UIQ vs S60 vs MOAP)ವಿಭಜನೆಯಿಂದ ಪರಿಸ್ಥಿತಿ ಮತ್ತು ಬಿಗಡಾಯಿಸಿದೆ,ಇದರಿಂದ ಮೂಲದಲ್ಲಿ ಸಿಂಬಿಯಾನ್ ಆವೃತ್ತಿಯನ್ನೇ ಹೊಂದಿರುವ ವಿವಿಧ ಉಪಕರಣಗಳನ್ನು ಗುರಿಯಾಗಿರಿಸಿಕೊಂಡ ಅಭಿವೃದ್ಧಿಕಾರರು ತಮ್ಮ ತಂತ್ರಾಂಶದ ವಿವಿಧ ಪರಸ್ಪರ ಹೊಂದಾಣಿಕೆಯಾಗದ ಆವೃತ್ತಿಗಳನ್ನು ರಚಿಸಿ, ನಿರ್ವಹಿಸುವ ಕಾರ್ಯವನ್ನು ಮಾಡಲೇಬೇಕಾಗುತ್ತದೆ. 
ಸಿಂಬಿಯಾನ್ ಓಎಸ್ ಗೆ ಬೇಕಾದ ಜಾವಾ ME ಅನ್ವಯಿಕಗಳನ್ನು ಸನ್ ಜಾವಾ ವೈರ್ಲೆಸ್ ಟೂಲ್ ಕಿಟ್ (ಮೊದಲಿಗೆ ದ J2ME ವೈರ್ಲೆಸ್ ಟೂಲ್ ಕಿಟ್)ನಂತಹ ಉತ್ತಮ ಸಲಕರಣೆಗಳು ಮತ್ತು ವಿಧಾನಗಳನ್ನು ಬಳಸಿ ಅಭಿವೃದ್ಧಿಗೊಳಿಸಲಾಗುತ್ತದೆ. ಅವುಗಳನ್ನು JAR (ಮತ್ತು ಬಹುಶಃ JAD) ಕಡತಗಳಾಗಿ ಬಂಧಿಸಲಾಗುತ್ತವೆ. CLDC ಮತ್ತು CDC ಅನ್ವಯಿಕಗಳೆರಡನ್ನೂ can be ನೆಟ್ ಬೀನ್ಸ್ನಿಂದ ಸೃಷ್ಟಿಸಬಹುದು. ಇತರ ಉಪಕರಣಗಳ ಪೈಕಿ ಸಿಂಬಿಯಾನ್ 7.0 ಮತ್ತು 7.0sಗಳನ್ನು ಜಾವಾ ಉಪಯೋಗಿಸಿ ರಚಿಸಬಹುದಾದ ಸೂಪರ್ ವಾಬಾಸಹ ಒಂದು.

ಬ್ಲೂಟೂತ್ ಮತ್ತು ಇತರ ಅಂತಹ ಬೆಂಬಲಗಳಿಗೆ ಅನುವು ಮಾಡುವ ಗಿರಾಕೀಕರಣಗೊಳಿಸಿದೆ API ಜೊತೆಗೆಅನುವಾದಕ S60ಗೆ ಪೈಥಾನ್ ಅನ್ನು ಸ್ಥಾಪಿಸಿದಾಗ, ನೋಕಿಯಾ S60i ಫೋನ್ ಗಳು ಪೈಥಾನ್ ಲಿಪಿಯನ್ನೂ ಸಹ ಚಲಾಯಿಸಬಹುದು. ಅಲ್ಲದೆ ಗ್ರಾಹಕನು ನೇರವಾಗಿ ಫೋನ್ ನಿಂದಲೇ ಪೈಥಾನ್ ಲಿಪಿಯನ್ನು ಬರೆಯಲು ಒಂದು ಪರಸ್ಪರಕ್ರಿಯೆಯುಳ್ಳ ಕನ್ಸೋಲ್ ಸಹ ಇದೆ.


ಇಪಿಓಸಿ16
ಇಪಿಓಸಿ32
ಸಿಂಬಿಯಾನ್ ಓಎಸ್ ಅನ್ನು ಬಳಸುವ ಉಪಕರಣಗಳು
ಸಿಂಬಿಯಾನ್ ಓಎಸ್ ಮೇಲಿನ ಅಭಿವೃದ್ಧಿ